Bob Dylan

Ni Bob Dylan (; naiyanak a kas ni Robert Allen Zimmerman, ) ket maysa nga Amerikano a kumakanta-mannurat ti kanta, artista ken mannurat, ken laureado ti Nobel. Isu ket impluensial iti popular a musika ken kultura kadagiti ad-adu ngem lima a dekada. Kaaduan kadagiti naselebraduan nga obrana ket napetsado manipud kadagiti tawtawen ti 1960 idi dagiti kantana ket ket nangikronologo iti yaalsa a sosial, urayno ni Dylan ket nangsuppiat kadagiti singasing manipud kadagiti agiwarwaranak nga isu idi ti ngiwat ti kaputotanna. Urayno kasta, dagiti nasapa a kanta a kas ti "Blowin' in the Wind" ken "The Times They Are a-Changin'" ket nagbalinda nga antema para kadagiti tignay ti paisano a karkarbengan ti Amerikano ken kontra-gubat. Dagiti liriko ni Dylan ket nangiraman kadagiti nadumaduma nga impluensia iti politika, sosial, pilosopia, ken literatura. 

Manipud idi 1994, nangipablaak ni Dylan kadagiti innem a libro dagiti ugis-ugis ken pinintaan , ken naipakpakita dagiti obrana kadagiti kangrunaan a galeria ti arte. Kas maysa a musikero, nakalakon ni Dylan kadagiti ad-adu ngem 100 a riwriw a rekord, ken mangaramid kaniana iti maysa kadagiti kaaduan ti nalaklako nga artita iti amin a panawen. Isu ket nakaawat pay kadagiti nadumaduma a gunguna a mairaman dagiti sangapulo ket maysa a Gunguna ti Grammy, maysa a Gunguna ti Nabalitokan a Globo, ken maysa a Gunguna ti Akademia. Napammadayawanen ni Dylan iti Rock and Roll Hall of Fame, Minnesota Music Hall of Fame, Nashville Songwriters Hall of Fame, ken Songwriters Hall of Fame. Ti hurista ti Premio Pulitzer ket ginungunaan isuna idi 2008 ti espesial a dakamat para iti "nalatak nga impakto iti popular a musika ken kultura nga Amerikano, a minarkaan babaen dagiti lirikal a komposision iti ekstraordinario a bileg ti poetiko." Idi Mayo 2012, nakaawat ni Dylan ti Presidensial a Medalia ti Wayawaya manipud kenni President Barack Obama. Idi 2016, nakaawat ni Dylan ti Premio Nobel iti Literatura, "para iti panagpartuat kadagiti baro a poetiko a panangiyebkas iti kaunegan ti nalatak a tradision ti kanta nga Amerikano".

 Dagiti nagibasaran 

 Dagiti akinruar a silpo 


Kategoria:Dagiti Nobel a laureado iti Literatura